ธปท.จับตาความผันผวนตลาดเงินหลังก่อการร้ายปารีส
ผู้ว่า ธปท. จับตา ความผันผวนตลาดเงินหลังเกิดเหตุก่อการร้ายปารีส
14 พ.ย. 2558

ผู้ว่า ธปท. จับตา ความผันผวนตลาดเงินหลังเกิดเหตุก่อการร้ายปารีส 
นายวิรไท สันติประภพ ผู้ว่าการธนาคารแห่งประเทศไทย เปิดเผยว่า เหตุการณ์ระเบิดในฝรั่งเศสว่า ถือเป็นความเสี่ยงใหม่ที่เกิดขึ้นในโลกและสะท้อนภาพว่า ความเสี่ยงดังกล่าว พร้อมจะเกิดขึ้นได้ตลอดเวลาและเคยเกิดขึ้นในหลายประเทศแล้ว ดังนั้นทุกคนที่เกี่ยวข้องหรือทุกประเทศต้องพยายามบริหารความเสี่ยงและไม่ตื่นตระหนกไปกับเหตุการณ์ที่เกิดขึ้นเพราะยังไม่มีใครทราบแน่ชัดว่าผลกระทบที่ตามมาจะเป็นอย่างไร 
ส่วนผลกระทบต่อตลาดเงินตลาดทุนยังตอบไม่ได้ว่า จะมีมาตรการใดออกมา และไม่ทราบว่า สถานการณ์จะเป็นอย่างไรต่อไปยังเร็วเกินไปที่พูด ทาง ธปท.พร้อมที่จะรับมือและดูแลไม่ให้เกิดความผันผวนในตลาดการเงินที่จะเปิดในวันจันทร์ (16พ.ย.58) ซึ่งเป็นหน้าที่ของธนาคารกลางที่เฝ้าติดตามเฝ้าระวังสถานการณ์อย่างใกล้ชิด